CELEX: 32017D0986
Language: bg
Date: 2017-06-08 00:00:00
Title: Решение (EС) 2017/986 на Съвета от 8 юни 2017 година за удължаване на мандата на заместник изпълнителен директор на Европол

10.6.2017   
            
            
               BG
            
            
               Официален вестник на Европейския съюз
            
            
               L 148/46
            
         РЕШЕНИЕ (EС) 2017/986 НА СЪВЕТА
   от 8 юни 2017 година
   за удължаване на мандата на заместник изпълнителен директор на Европол
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Регламент (ЕС) 2016/794 на Европейския парламент и на Съвета от 11 май 2016 г. относно Агенцията на Европейския съюз за сътрудничество в областта на правоприлагането (Европол) и за замяна и отмяна на решения 2009/371/ПВР, 2009/934/ПВР, 2009/935/ПВР, 2009/936/ПВР и 2009/968/ПВР на Съвета (1), и по-специално член 54, параграфи 3—5 от него,
   като действа в качеството на орган с правомощия да назначава изпълнителния директор и заместник изпълнителните директори на Европол,
   като взе предвид предложението на управителния съвет на Европол от 19 май 2017 г.,
   Като има предвид, че:
   
               (1)
            
            
               Г-н Wilhelmus Martinus VAN GEMERT беше назначен за заместник изпълнителен директор на Европол с акт на Съвета от 11 февруари 2014 г. (2). Мандатът на г-н Wilhelmus Martinus VAN GEMERT изтича на 30 април 2018 г.
            
         
               (2)
            
            
               Заместник изпълнителните директори на Европол се назначават за период от четири години, който може да бъде подновен веднъж в съответствие с член 54, параграф 4 от Регламент (EС) 2016/794.
            
         
               (3)
            
            
               Решението на управителния съвет на Европол от 1 май 2017 г. урежда процедурата за удължаване на мандата на заместник изпълнителните директори на Европол.
            
         
               (4)
            
            
               Управителният съвет информира Европейския парламент на 10 май 2017 г. за намерението си да предложи на Съвета да удължи мандата на г-н Wilhelmus Martinus VAN GEMERT.
            
         
               (5)
            
            
               Управителният съвет представи на Съвета становище с предложение за удължаване на мандата на заместник изпълнителния директор на Европол, г-н Wilhelmus Martinus VAN GEMERT, и за прекласирането му в степен AD14.
            
         
               (6)
            
            
               Въз основа на предложението, представено от управителния съвет, Съветът желае да удължи мандата на г-н Wilhelmus Martinus VAN GEMERT като заместник изпълнителен директор на Европол,
            
         ПРИЕ НАСТОЯЩОТО РЕШЕНИЕ:
   Член 1
   Мандатът на г-н Wilhelmus Martinus VAN GEMERT като заместник изпълнителен директор на Европол се удължава от 1 май 2018 г. до 30 април 2022 г. със степен AD 14, стъпка 1.
   Член 2
   Настоящото решение влиза в сила в деня на публикуването му в Официален вестник на Европейския съюз.
   
      Съставено в Люксембург на 8 юни 2017 година.
      
         
            За Съвета
         
         
            Председател
         
         U. REINSALU
      
   
   
      (1)  ОВ L 135, 24.5.2016 г., стр. 53.
   
      (2)  ОВ C 44, 15.2.2014 г., стр. 3.